Up-808/20
Datum: 2021-05-07T00:00:00.000+02:00
ecli: ECLI:SI:USRS:2021:Up.808.20
vrsta: posamični akt
zadeva: ustavna pritožba
objavljeno: Neobjavljeno | 07.05.2021
dokument: USE1915
akt: Ustavna pritožba zoper sodbo Okrajnega sodišča v Kamniku št. ZSV 89/2019 z dne 4. 12. 2019
resitev: zavrženje
odlocitev: sklep
vlagatelj: Aure Marušič, Ljubljana
datum_vloge: 2020-07-30T22:00:00.000Z
datum_odlocitve: 2021-05-06T22:00:00.000Z

# Up-808/20-6

7. 5. 2021

## SKLEP

Senat Ustavnega sodišča je v postopku za preizkus ustavne pritožbe, ki jo je vložila Aure Marušič, Ljubljana, na seji 7. maja 2021

### **sklenil:**

**Ustavna pritožba zoper sodbo Okrajnega sodišča v Kamniku št. ZSV 89/2019 z dne 4. 12. 2019 se zavrže.**

---

Senat je ustavno pritožbo zavrgel, ker ni dovoljena.

Senat je ustavno pritožbo zavrgel, ker ponovna in prepozna, tudi tokrat brez predloga za izjemno odločanje o sicer nedovoljeni ustavni pritožbi, ustavna pritožba zoper akte, zoper katere je bila že vložena ustavna pritožba in je bilo o njej že odločeno s sklepom Ustavnega sodišča št. Up-314/20 z dne 1. 6. 2020, ni dovoljena.

Senat Ustavnega sodišča pritožnico hkrati opozarja, da bi lahko ponovno vlaganje ustavne pritožbe zoper iste sodne odločbe obravnaval tudi kot zlorabo pravice do vložitve ustavne pritožbe. Pritožnika, ki zlorabi pravico, ki jo ima po Zakonu o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS), lahko Ustavno sodišče kaznuje z denarno kaznijo od 100 EUR do 2000 EUR (prvi odstavek 34.a člena ZUstS)

Senat Ustavnega sodišča je sprejel ta sklep na podlagi tretje alineje prvega odstavka 55.b člena v zvezi s četrto alinejo drugega odstavka 55.a člena ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Marko Šorli ter člana Dr. Dr. Klemen Jaklič (Oxford ZK, Harvard ZDA) in dr. Katja Šugman Stubbs. Sklep je sprejel soglasno.

Marko Šorli

Predsednik senata